CELEX: 32018R0139
Language: et
Date: 2018-01-29 00:00:00
Title: Komisjoni rakendusmäärus (EL) 2018/139, 29. jaanuar 2018, millega muudetakse määruse (EÜ) nr 1033/2006 viiteid Rahvusvahelise Tsiviillennunduse Organisatsiooni (ICAO) sätetele (EMPs kohaldatav tekst )

30.1.2018   
            
            
               ET
            
            
               Euroopa Liidu Teataja
            
            
               L 25/4
            
         KOMISJONI RAKENDUSMÄÄRUS (EL) 2018/139,
   29. jaanuar 2018,
   millega muudetakse määruse (EÜ) nr 1033/2006 viiteid Rahvusvahelise Tsiviillennunduse Organisatsiooni (ICAO) sätetele
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 552/2004 Euroopa lennuliikluse juhtimisvõrgu koostalitlusvõime kohta (koostalitlusvõime määrus), (1) eriti selle artikli 3 lõiget 5,
   pärast konsulteerimist ühtse taeva komiteega
   ning arvestades järgmist:
   
               (1)
            
            
               Komisjoni määruse (EÜ) nr 1033/2006 (2) artikli 2 lõike 2 punktis 16 osutatakse mõistetele, mis on määratletud Rahvusvahelise Tsiviillennunduse Organisatsiooni (ICAO) dokumendis 8168 „Aeronavigatsiooniteenuste protseduurid – õhusõidukite käitamine (PANS-OPS)“ (1. köide, 5. väljaanne (2006), mis sisaldab muudatust nr 6). 10. novembril 2016 muutis ICAO dokumenti 8168, mis sisaldab muudatust nr 7.
            
         
               (2)
            
            
               Määruse (EÜ) nr 1033/2006 lisa punktis 2 on osutatud ICAO dokumendi 4444 „Aeronavigatsiooniteenuste protseduurid – lennuliikluse korraldamine (PANS-ATM)“ (15. väljaanne (2007), mis sisaldab muudatust nr 6) sätetele. 10. novembril 2016 muutis ICAO dokumenti 4444, mis sisaldab muudatust nr 7A.
            
         
               (3)
            
            
               Määruses (EÜ) nr 1033/2006 sisalduvaid viiteid dokumentidele 8168 ja 4444 tuleks ajakohastada, et võimaldada liikmesriikidel täita rahvusvahelisest õigusest tulenevaid kohustusi ja tagada kooskõla ICAO rahvusvahelise õigusraamistikuga.
            
         
               (4)
            
            
               Seepärast tuleks määrust (EÜ) nr 1033/2006 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1033/2006 muudetakse järgmiselt:
   
               1)
            
            
               artikli 2 lõikes 2 asendatakse punkt 16 järgmisega:
               „16)   „lennuväljaprotseduurid“– standardse instrumentaalväljumise ja -saabumise marsruudid, nagu need on määratletud Rahvusvahelise Tsiviillennunduse Organisatsiooni (ICAO) dokumendis 8168 „Aeronavigatsiooniteenuste protseduurid – õhusõidukite käitamine (PANS-OPS)“ (1. köide, 5. väljaanne (2006), mis sisaldab kõiki muudatusi kuni muudatuseni nr 7).“;
            
         
               2)
            
            
               lisa punkt 2 asendatakse järgmisega:
               
                           „2.
                        
                        
                           ICAO dokumendi 4444 „PANS-ATM“ (16. väljaanne (2016), sh kõik muudatused kuni muudatuseni nr 7A) 4. peatüki punkt 4.4 („Lennuplaanid“) ja 11. peatüki punkt 11.4.2.2 („Liikumisteated“).“
                        
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. jaanuar 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 96, 31.3.2004, lk 26.
   
      (2)  Komisjoni 4. juuli 2006. aasta määrus (EÜ) nr 1033/2006, milles sätestatakse ühtset Euroopa taevast käsitlevad nõuded lennuplaanide korra kohta lennueelses etapis (ELT L 186, 7.7.2006, lk 46).